ddrg/super_eurlex huggingface dataset:
Úradný vestník L 082 , 22/03/2001 S. 0013 - 0013



Nariadenie Komisie (ES) č. 556/2001 z 21. marca 2001, ktorým sa mení a dopĺňa nariadenie (ES) č. 2316/1999, ktorým sa stanovujú podrobné pravidlá na uplatňovanie nariadenia Rady (ES) č. 1251/1999, ktorým sa zavádza systém podpory pre producentov určitých plodín pestovaných na ornej pôde pokiaľ ide o výmery vyňaté z obrábania a zoznam oprávnených odrôd ľanu a konope KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 1251/1999 zo 17. mája 1999, ktorým sa ustanovuje systém podpory pre pestovateľov niektorých poľnohospodárskych plodín [1], naposledy zmenené a doplnené nariadením (ES) č. 1672/2000 [2], a najmä jeho článok 9, keďže: (1) Nariadenie Komisie (ES) č. 2316/1999 [3], naposledy zmenené a doplnené nariadením (ES) č. 2860/2000 [4], ustanovuje podrobné pravidlá pre uplatňovanie nariadenia (ES) č. 1251/1999 vzhľadom na podmienky poskytovania platieb na plochu pre určité poľnohospodárske plodiny a stanovuje podmienky pre výmeru vyňatú z obrábania. (2) Článok 18 nariadenia uvedeného vyššie obmedzuje oprávnenosť platieb na výmeru vyňatú z obrábania na plochy, ktoré boli v predchádzajúcom roku obrábané na účel zberu, vyňaté z obrábania v súlade s nariadením (ES) č. 1251/1999 alebo vyňaté z pestovania poľnohospodárskych plodín alebo zalesnené v súlade s legislatívou rozvoja vidieka. (3) Uplatňovanie týchto podmienok už nie je prakticky zaujímavé vzhľadom na dlhé obdobie, ktoré uplynulo od ich zavedenia. Navyše kontroly súladu s týmto článkom si vyžadujú neúmerne vysoký stupeň snahy v porovnaní s účelom tohto opatrenia. Tieto reštriktívne podmienky by sa na základe uvedeného dôvodu mali zrušiť, a tak dosiahnuť zjednodušenie predpisov. (4) Nové odrody ľanu a konope pestované na vlákno sa môžu považovať za oprávnené. Z tohoto dôvodu by sa mali zahrnúť do zoznamu odrôd ľanu a konope pestovaných na vlákno a oprávnených na zaradenie do systému podpory v prílohe XII k nariadeniu (ES) č. 2316/1999. (5) Opatrenia ustanovené v tomto nariadení sú v súlade so stanoviskom Riadiaceho výboru pre obilniny, PRIJALA TOTO NARIADENIE: Článok 1 Nariadenie (ES) č. 2316/1999 sa týmto mení a dopĺňa takto: 1. Článok 18 sa nahrádza takto: "Článok 18 Pod pojmom "vyňatie z obrábania" sa rozumie ponechať úhorom plochu oprávnenú na platby na plochu v zmysle článku 7 nariadenia (ES) č. 1251/1999." 2. K bodu 1 prílohy XII sa pridávajú odrody "Adélie" a "Caesar Augustus". 3. K bodu 2a prílohy XII sa pridáva odroda "Uso 31". 4. K bodu 2b prílohy XII sa pridáva odroda "Delta–Ilosa" a odroda "Uso 31" sa vypúšťa. Článok 2 Toto nariadenie nadobúda účinnosť siedmy deň po jeho uverejnení v Úradnom vestníku Európskych spoločenstiev. Bude sa uplatňovať od hospodárskeho roku 2001/02. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 21. marca 2001 Za Komisiu Franz Fischler člen Komisie [1] Ú. v. ES L 160, 26.6.1999, s. 1. [2] Ú. v. ES L 193, 29.7.2000, s. 13. [3] Ú. v. ES L 280, 30.10.1999, s. 43. [4] Ú. v. ES L 332, 28.12.2000, s. 63. --------------------------------------------------
Úradný vestník L 261 , 29/09/2001 S. 0053 - 0053



Nariadenie Komisie (ES) č. 1923/2001 z 28. septembra 2001, ktorým sa mení a dopĺňa nariadenie (ES) č. 174/1999 stanovujúce osobitné podrobné pravidlá pre uplatňovanie nariadenia Rady (EHS) č. 804/68 čo sa týka vývozných licencií a vývozných náhrad v prípade mlieka a mliečnych výrobkov KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 1255/1999 zo 17. mája 1999 o spoločnej organizácii trhu s mliekom a mliečnymi výrobkami [1], naposledy zmenené a doplnené nariadením (ES) č. 1670/2000 [2], najmä na jeho článok 31 (14), Keďže: (1) Druhý pododsek článku 1 (1) nariadenia Komisie ES č. 174/1999 [3], naposledy zmeneného a doplneného nariadením (ES) č. 1681/2001 [4], stanovuje, že vývozná licencia sa musí predkladať pri všetkých vývozoch výrobkov uvedených v prílohe I, č. II. S cieľom odbremeniť národné orgány a zosúladiť s ostatnými výrobkami, určité prípady uvedené v článku 5 nariadenia Komisie (ES) č. 1291/2000 z 9. júna 2000 ustanovujúceho podrobné pravidlá uplatňovania systému dovozných a vývozných licencií a certifikátov s vopredstanovenou sadzbou náhrady pre poľnohospodárske výrobky [5], naposledy zmeneného a doplneného nariadením (ES) č. 1095/2001 [6], by mali byť spod tejto povinnosti vyňaté. (2) Keďže opatrenia stanovené v tomto nariadení sú v súlade so stanoviskom Riadiaceho výboru pre mlieko a mliečne výrobky. PRIJALA TOTO NARIADENIE: Článok 1 V nariadení (ES) č. 174/1999 sa druhý pododsek článku 1 (1) nahrádza takto: "Napriek prvému pododseku sa však vývozná licencia musí predkladať taktiež pri výrobkoch uvedených v prílohe I, č. II, okrem prípadov uvedených v článku 2" Článok 2 Toto nariadenie nadobúda účinnosť tretí deň nasledujúci po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 28. septembra 2001 Za Komisiu Franz Fischler člen Komisie [1] Ú. v. ES L 160, 26.6.1999, s. 48. [2] Ú. v. ES L 193, 29.7.2000, s. 10. [3] Ú. v. ES L 20, 27.1.1999, s. 8. [4] Ú. v. ES L 227, 23.8.2001, s. 36. [5] Ú. v. ES L 152, 24.6 2000, s. 1. [6] Ú. v. ES L 150, 6.6.2001, s. 25. --------------------------------------------------
Úradný vestník L 272 , 13/10/2001 S. 0031 - 0031



Nariadenie Komisie (ES) č. 2015/2001 z 12. októbra 2001, ktorým sa mení nariadenie (ES) č. 2235/2000 vzťahujúce sa na obdobia uplatňovania ustanovení nariadení (ES) č. 1839/95 a (ES) č. 1249/96 KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 1766/92 z 30. júna 1992 o spoločnej organizácii trhu s obilninami [1], ktorá bola naposledy zmenená nariadením (ES) č. 1666/2000 [2], a najmä na jej článok 10 ods. 4 a článok 12 ods. 1, keďže: (1) Nariadenie Komisie (ES) č. 1839/95 z 26. júla 1995, ktorým sa stanovujú podrobné pravidlá uplatňovania colných kvót na dovoz kukurice a ciroku do Španielska a dovoz kukurice do Portugalska [3], ktoré bolo naposledy zmenené a doplnené nariadením (ES) č. 2235/2000 [4], upravuje ustanovenia správy dovozu uvedených komodít. (2) Článok 2 ods. 5 nariadenia Komisie č. 1249/96 z 28. júna 1996 o pravidlách aplikácie (dovozné clá pre obilniny) pre nariadenie Rady (EHS) č. 1766/92 [5], ktoré bolo naposledy zmenené nariadením (ES) č. 2235/2000, poskytuje, za určitých podmienok, zníženie dovozného cla na tvrdú kukuricu na 24 eur za tonu. Vzhľadom na pohyb cien za tvrdú kukuricu na svetovom trhu nariadenie (ES) č. 2235/2000 znižuje clo pôvodne stanovené v nariadení (ES) č. 1249/96. Úroveň záruk stanovená nariadením (ES) č. 1249/96 bola podľa toho prispôsobená. (3) Opatrenia stanovené v nariadení (ES) č. 2235/2000 boli prijaté na skúšobnú lehotu jedného roka, aby sa vyriešili problémy, ktoré sa vyskytli v správe kvót uvedených v nariadení (ES) č. 1839/95. Ak sa tieto problémy počas tejto skúšobnej lehoty vyriešili ku spokojnosti rozličných zainteresovaných strán, ustanovenia nariadenia (ES) č. 2235/2000 by sa mali uplatňovať trvale. (4) Opatrenia stanovené v tomto nariadení sú v súlade so stanoviskom Riadiaceho výboru pre obilniny, PRIJALA TOTO NARIADENIE: Článok 1 Druhý odsek článku 3 nariadenia (ES) č. 2235/2000 sa vypúšťa. Článok 2 Toto nariadenie nadobudne účinnosť v deň jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 12. októbra 2001 Za Komisiu Franz Fischler člen komisie [1] Ú. v. ES L 181, 1.7.1992, s. 21 [2] Ú. v. ES L 193, 29.7.2000, s. 1 [3] Ú. v. ES L 177, 28.7.1995, s. 4 [4] Ú. v. ES L 256, 10.10.2000, s. 13 [5] Ú. v. ES L 161, 29.6.1996, s. 125 --------------------------------------------------
Úradný vestník L 277 , 20/10/2001 S. 0012 - 0012



Nariadenie Komisie (ES) č. 2055/2001 z 19. októbra 2001, ktorým sa mení a dopĺňa nariadenie (ES) č. 2603/1999 ustanovujúce pravidlá pre prechod na podporu rozvoja vidieka ustanovenú nariadením Rady (ES) č. 1257/1999 KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 1257/1999 zo 17. mája 1999 o podpore pre rozvoj vidieka z Európskeho poľnohospodárskeho usmerňovacieho a záručného fondu (EPUZF) a ktorým sa menia, dopĺňajú a rušia určité nariadenia [1], najmä na jeho článok 53 ods.1, keďže: (1) pre nariadenia uvedené v článku 4 ods. 1 nariadenia Komisie (ES) č. 2603/1999 [2], zmeneného a doplneného nariadením (ES) č. 1929/2000 [3], článok 4 ods. 2 určuje dátum, do ktorého musí byť Komisii doručená žiadosť o platby, aby mohli byť ďalej financované usmerňovacou sekciou EPUZF; toto ustanovenie skracuje lehotu, predtým určenú rozhodnutiami Komisie o poskytnutí podpory z usmerňovacej sekcie EPUZF, v spojení s článkom 21 ods. 4 nariadenia Rady (EHS) č. 4253/88 [4], naposledy zmenenú a doplnenú nariadením (ES) č. 3193/94 [5]; (2) tento kratší termín, do ktorého Komisii musia byť doručené žiadosti o platby, by mohol viesť k podstatne nižším výdavkom usmerňovacej sekcie EPUZF; z tohto dôvodu sa odporúča predĺžiť príslušný termín s cieľom umožniť úplné vyčerpanie dostupných úverov v rámci usmerňovacej sekcie EPUZF; (3) opatrenia ustanovené v tomto nariadení sú v súlade so stanoviskom Výboru pre poľnohospodárske štruktúry a rozvoj vidieka, PRIJALA TOTO NARIADENIE: Článok 1 1. Prvý pododsek článku 4 ods. 2 nariadenia (ES) č. 2603/1999 sa nahrádza takto: "2. Platby vyplývajúce zo záväzkov, vrátane kompenzačných náhrad, súvisiacich najneskôr s rokom 1999, poskytnutých členskými štátmi pred 1. januárom 2000, a v súvislosti s ktorými členským štátom vznikli výdavky pred 1. januárom 2002, budú ďalej financované usmerňovacou sekciou EPUZF v súlade s podmienkami určenými v nariadeniach uvedených v odseku 1 a podľa dostupnosti prostriedkov." 2. Článok 4 ods. 3 nariadenia (ES) č. 2603/1999 sa nahrádza takto: "3. Podpora spoločenstva pre viacročné výdavky na opatrenia uvedené v prvom pododseku odseku 2 v súvislosti s ktorými členským štátom vznikli výdavky po 1. januári 2002, budú financované záručnou sekciou EPUZF v oblastiach nezahrnutých do cieľa 1, definovaného od 1. januára 2000." Článok 2 Toto nariadenie nadobúda účinnosť siedmy deň odo dňa jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 19. októbra 2001 Za Komisiu Franz Fischler člen Komisie [1] Ú. v. ES L 160, 26.6.1999, s. 80. [2] Ú. v. ES L 316, 10.12.1999, s. 26. [3] Ú. v. ES L 231, 13.9.2000, s. 5. [4] Ú. v. ES L 374, 31.12.1988, s. 1. [5] Ú. v. ES L 337, 24.12.1994, s. 11. --------------------------------------------------
Úradný vestník L 339 , 21/12/2001 S. 0017 - 0017



Nariadenie Komisie (ES) č. 2511/2001 z 20. decembra 2001, ktorým sa mení a dopĺňa nariadenie Rady (ES) č. 32/2000, aby sa rozšírili colné kvóty spoločenstva na výrobky z juty a kokosových vlákien KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 32/2000 zo 17. decembra 1999, ktoré zavádza a stanovuje správu colných kvót spoločenstva viazaných v GATT a niektorých ostatných colných kvót spoločenstva a stanovuje podrobné pravidlá na úpravu kvót a zrušuje nariadenie Rady (ES) č. 1808/95 [1], a najmä na druhú zarážku článku 9 ods. 1 písm.b), keďže: (1) v súlade so svojou ponukou v rámci konferencie Organizácie spojených národov o obchode a rozvoji (UNCTAD) a spolu so svojou schémou všeobecného systému preferencií (VSP), spoločenstvo v roku 1971 zaviedlo colné preferencie na výrobky z juty a kokosových vlákien s pôvodom v niektorých rozvojových krajinách; tieto preferencie boli vo forme postupného znižovania cla podľa Spoločného colného sadzobníka a od roku 1978 do 31. decembra 1994 vo forme úplného pozastavenia tohto cla; (2) od nadobudnutia účinnosti novej schémy VSP 1. januára 1995, spoločenstvo po boku s GATT zaviedlo autonómne colné kvóty spoločenstva s nulovým clom na stanovené množstvá výrobkov z juty a kokosových vlákien do 31. decembra 2001 v nariadení Rady (ES) č. 764/96 [2] v znení neskorších zmien a doplnkov nariadení (ES) č. 1401/98 [3] a (ES) č. 32/2000. Keďže schéma VSP sa predĺži do 31. decembra 2004 nariadením Rady, aj úpravy pre výrobky z juty a kokosových vlákien by sa mali predĺžiť do 31. decembra 2004; (3) opatrenia stanovené v tomto nariadení sú v súlade so stanoviskom Výboru pre Colný kódex, PRIJALA TOTO NARIADENIE: Článok 1 Slovné spojenie pre poradové čísla 09.0107, 09.0109 a 09.0111 v piatom stĺpci ("Obdobie kvóty") prílohy III k nariadeniu (ES) č. 32/2000 "od 1.1.2000 do 31.12.2000 a od 1.1.2001 do 31.12.2001" sa nahrádzajú spojením "od 1.1.2002 do 31.12.2002, od 1.1.2003 do 31.12.2003 a od 1.1.2004 do 31.12.2004". Článok 2 Toto nariadenie nadobúda účinnosť tretí deň po jeho uverejnení v Úradnom vestníku Európskych spoločenstiev. Bude sa uplatňovať od 1. januára 2002. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 20. decembra 2001 Za Komisiu Frederik Bolkestein člen Komisie [1] Ú. v. ES L 5, 8.1.2000, s. 1. [2] Ú. v. ES L 104, 27.4.1996, s. 1. [3] Ú. v. ES L 188, 2.7.1998, s. 1. --------------------------------------------------
Úradný vestník L 113 , 24/04/2001 S. 0004 - 0004



Nariadenie Komisie (ES) č. 784/2001 z 23. apríla 2001, ktorým sa mení a dopĺňa rozhodnutie (ES) č. 1227/2000 stanovujúce podrobné pravidlá uplatňovania nariadenia Rady (ES) č. 1493/1999 o spoločnej organizácii trhu s vínom, pokiaľ ide o produkčný potenciál KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 1493/1999 zo 17. mája 1999 o spoločnej organizácii trhu s vínom [1], naposledy zmenené a doplnené nariadením (ES) č. 2826/2000 [2], najmä na jeho článok 11, keďže: (1) Články 11 a 13 nariadenia (ES) č. 1493/1999 stanovujú, že v reštrukturalizácii a premene vinohradov spočíva vyklčovanie a opätovné vysadenie vinohradov, obsiahnuté v plánoch navrhnutých členskými štátmi. V určitých prípadoch si však štrukturálna situácia vyžaduje stanovenie nových práv na výsadbu. Na dosiahnutie predmetu reštrukturalizácie musí byť stanovenie takýchto práv obmedzené na plochu skutočne nevyhnutnú z technického hľadiska. Zohľadniť by sa preto mala možnosť doplnenia príslušných ustanovení. (2) V praxi sa poľnohospodárske úlohy týkajúce sa reštrukturalizácie a premeny vinohradu uskutočňujú po parcelách. S cieľom uľahčiť uplatňovanie plánov by sa mali stanoviť podmienky, za ktorých môžu producenti získať podpory vo forme záloh, skôr ako sa uskutoční príslušné opatrenie. (3) Znenie článku 16 ods. 1 písm. a) nie je v tabuľke 4.1 prílohy správne uvedené (okrem portugalskej, anglickej, nemeckej a fínskej verzie). (4) Riadiaci výbor pre víno nevydal stanovisko v lehote stanovenej jeho predsedom, PRIJALA TOTO NARIADENIE: Článok 1 Nariadenie Komisie (ES) č. 1227/2000 [3] sa mení a dopĺňa takto: 1. Do článku 13 písm. c) sa pridáva nasledujúci pododsek: "Pravidlá uplatňovaniaí práv na novú výsadbu. Tieto pravidlá stanovia, že tieto práva môžu byť použité iba tam, kde je to technicky nevyhnutné, a nesmú presahovať 10 % celkovej plochy obsiahnutej v pláne. Tieto pravidlá tiež stanovia vhodné zníženie podpory udelenej na príslušné plochy." 2. Do článku 15 písm. c) sa za slová "vo vzťahu k ďalšiemu opatreniu" pridáva toto: "na tej istej parcele." 3. V tabuľke 4.1 prílohy sa poznámka 2 nahrádza týmto (okrem portugalskej, anglickej, nemeckej a fínskej verzie): "Vzniknuté výdavky do dátumu uvedeného (článok 16 ods. 1 písm. a) tohto nariadenia)." Článok 2 Toto nariadenie nadobudne účinnosť deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 23. apríla 2001 Za Komisiu Franz Fischler člen Komisie [1] Ú. v. ES L 179, 14.7.1999, s. 1. [2] Ú. v. ES L 328, 23.12.2000, s. 2. [3] Ú. v. ES L 143, 16.6.2000, s. 1. --------------------------------------------------
Úradný vestník L 088 , 28/03/2001 S. 0006 - 0006



Nariadenie Komisie (EHS) č. 593/2001 z 27. marca 2001, ktorým sa mení a dopĺňa nariadenie (ES) č. 528/1999 stanovujúce opatrenia s cieľom zlepšenia kvality výroby olivového oleja KOMISIA EURÓPSKYCH SPOLEČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady č. 136/66/EHS z 22. septembra 1966 o spoločnej organizácii trhu s olejmi a tukmi [1], naposledy zmenené a doplnené nariadením (ES) č. 2826/2000 [2], a najmä na jeho článok 5 ods. 11, keďže: (1) Článok 5 ods. 9 nariadenia č. 136/66/EHS stanovuje, že časť podpory výroby pridelenej všetkým alebo časti pestovateľom v produkujúcich členských štátoch s cieľom zlepšenia kvality výroby olivového oleja a jeho vplyvu na životné prostredie, je určená pre financovanie regionálnych opatrení. (2) Mechanizmus, ktorým sa určujú horné finančné limity uvedené v článku 3 nariadenia Rady (ES) č. 528/1999 [3], nedovoľuje pridelenie skutočne zadržanej čiastky. Je potrebné upraviť horné limity financovania pre výrobné cykly po určení podpory na rok odbytu v súlade s rozdielom medzi výpočtami založenými na odhade výroby pre daný rok odbytu a výpočtami založenými na skutočnej výrobe. (3) Opatrenia uvedené v tomto nariadení sú v súlade so stanoviskom Riadiaceho výboru pre oleje a tuky, PRIJALA TOTO NARIADENIE: Článok 1 V článku 3 ods. 2 nariadenia (ES) č. 528/1999 sa pridáva tento pododsek: "Horné limity sú upravené na základe rozdielu medzi výpočtom zadržanej pomoci založenom na odhade výroby a výpočtom na základe skutočnej výroby pre rok odbytu, ktorý predchádza roku, na základe ktorého boli v predchádzajúcom roku určené horné limity podľa druhého pododseku." Článok 2 Toto nariadenie nadobúda účinnosť siedmy deň po uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 27. marca 2001 Za Komisiu Franz Fischler člen Komisie [1] Ú. v. ES L 172, 30.9.1966, s. 3025/66. [2] Ú. v. ES L 328, 23.12.2000, s. 2. [3] Ú. v. ES L 62, 11.3.1999, s. 8. --------------------------------------------------
Úradný vestník L 210 , 03/08/2001 S. 0018 - 0018



Nariadenie Komisie (ES) č. 1592/2001 z 2. augusta 2001, ktoré opravuje nariadenia (ES) č. 562/2000 a (ES) č. 690/2001 v sektore hovädzieho mäsa KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 1254/1999 zo 17. mája 1999 o spoločnej organizácii trhu s hovädzím a teľacím mäsom [1], naposledy zmenené a doplnené nariadením (ES) č. 1512/2001 [2], a najmä na jeho článok 38 ods. 2 a článok 47 ods. 8, keďže: (1) Nariadenie Komisie (ES) č. 562/2000 [3], naposledy zmenené a doplnené nariadením (ES) č. 1082/2001 [4], ustanovuje podrobné pravidlá na uplatňovanie nariadenia (ES) č. 1254/1999, pokiaľ ide o nakupovanie hovädzieho mäsa. Najmä článok 17 nariadenia (ES) č. 562/2000 ustanovuje určité podmienky, ktoré musia byť splnené pri verejnej súťaži. (2) Nariadenie Komisie (ES) č. 690/2001 z 3. apríla 2001 o osobitných opatreniach na podporu trhu v sektore hovädzieho mäsa [5] ustanovuje nákup hovädzieho mäsa určitej kvality prostredníctvom verejnej súťaže. Najmä príloha II uvedeného nariadenia ustanovuje určité podmienky, ktoré musia byť splnené pri verejnej súťaži. (3) Článok 11 ods. 5 písm. c) nariadenia (ES) č. 562/2000 a príloha II k nariadeniu (ES) č. 690/2001 obsahujú v anglickom vyhotovení jazykové chyby. Dotyčné dve nariadenia by sa preto podľa toho mali opraviť. (4) Opatrenia ustanovené v tomto nariadení sú v súlade so stanoviskom Riadiaceho výboru pre hovädzie a teľacie mäso, PRIJALA TOTO NARIADENIE: Článok 1 V článku 11 ods. 5 písm. c) nariadenia (ES) č. 562/2000 sa slová "deň uzávierky" nahradia slovami "konečný termín". Článok 2 V bode 5 písm. c) "VÝBEROVÉ KONANIA" v prílohe II k nariadeniu (ES) č. 690/2001 sa slová "deň uzávierky" nahradia slovami "konečný termín". Článok 3 Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 2. augusta 2001 Za Komisiu Frederik Bolkestein člen Komisie [1] Ú. v. ES L 160, 26.6.1999, s. 21. [2] Ú. v. ES L 201, 26.7.2001, s. 1. [3] Ú. v. ES L 68, 16.3.2000, s. 22. [4] Ú. v. ES L 149, 2.6.2001, s. 19. [5] Ú. v. ES L 95, 5.4.2001, s. 8. --------------------------------------------------
Úradný vestník L 055 , 26/02/2002 S. 0023 - 0023



Nariadenie Komisie (ES) č. 351/2002 z 25. februára 2002, ktorým sa mení a dopĺňa nariadenie Rady (ES) č. 3605/93 vo vzťahu k odkazom na ESA 95 KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 3605/93 z 22. novembra 1993 o uplatňovaní Protokolu o postupe pri nadmernom schodku, ktorý tvorí prílohu Zmluvy o založení Európskeho spoločenstva [1], naposledy zmenené a doplnené nariadením (ES) č. 475/2000 [2], a najmä na jeho článok 7, keďže: (1) definície výrazov "verejný schodok" a "investícia" sú v Protokole o postupe pri nadmernom schodku, pripojenom k zmluve, a v nariadení (ES) č. 3605/93 stanovené s odkazom na Európsky systém národných a regionálnych účtov v spoločenstve (ďalej len "ESA 95"), vytvorený nariadením Rady (ES) č. 2223/96 z 25. júna 1996 o Európskom systéme národných a regionálnych účtov v spoločenstve [3], naposledy zmenenom a doplnenom nariadením Komisie (ES) č. 113/2002 [4]; (2) nariadenie (ES) č. 2223/96 obsahuje referenčný rámec pre spoločné normy, definície, klasifikácie a účtovné pravidlá pre zostavenie účtov členských štátov pre štatistické požiadavky Európskeho spoločenstva, s cieľom získania výsledkov porovnateľných medzi členskými štátmi; (3) nariadenie Európskeho parlamentu a Rady (ES) č. 2558/2001 z 3. decembra 2001, ktorým sa mení a dopĺňa nariadenie Rady (ES) č. 2223/96 vo vzťahu k novej klasifikácii vyrovnávacích platieb v rámci swapových a termínových úrokových dohôd [5], mení a dopĺňa klasifikáciu úrokových tokov na základe swapových a termínových úrokových dohôd (FRA) z majetkového príjmu na finančný účet a zároveň konštatuje potrebu zvláštneho zaobchádzania s týmito tokmi v prípade údajov prenášaných podľa postupu pri nadmernom schodku; (4) nariadenie (ES) č. 3605/93 by preto malo byť zmenené a doplnené; (5) aby mohli byť nové odkazy na ESA 95 uplatňované bez problémov, mali by byť opatrenia stanovené týmto nariadením uplatniteľné s účinkom od 1. januára 2002, PRIJALA TOTO NARIADENIE: Článok 1 V nariadení (ES) č. 3605/93 sa v článku 1 mení a dopĺňa odsek 3 takto: 1. kód "B.9" sa nahrádza kódom "EDP B.9"; 2. kód "D.41" sa nahrádza kódom "EDP D.41". Článok 2 Toto nariadenie nadobúda účinnosť dňom jeho uverejnenia v Úradnom vestníku Európskych spoločenstiev. Toto nariadenie sa bude uplatňovať od 1. januára 2002. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 25. februára 2002 Za Komisiu Pedro Solbes Mira člen Komisie [1] Ú. v. ES L 332, 31.12.1993, s. 7. [2] Ú. v. ES L 58, 3.3.2000, s. 1. [3] Ú. v. ES L 310, 30.11.1996, s. 1. [4] Ú. v. ES L 21, 24.1.2002, s. 3. [5] Ú. v. ES L 344, 28.12.2001, s. 1. --------------------------------------------------